# Aplec del Puig

Des dels anys seixanta, el darrer diumenge d'octubre, l'Aplec del Puig reuneix els nacionalistes valencians d'arreu per celebrar una jornada festiva en un dels llocs amb més simbolisme i història del País Valencià, el municipi del Puig, a l'Horta Nord. Els actes s'inicien amb una marxa cívica que ix des de les torres dels Serrans de la ciutat de València i acaba a la població del Puig de Santa Maria, monestir des del qual Jaume I va conquerir el 1238 la capital per crear el nou regne. Des del matí i fins a la vesprada se succeïxen actes, parlaments i concerts.
Tot i que hi va haver un primer aplec precursor dels actuals el 20 de juny del 1915 i una trobada regular a l'octubre (una processó civicocultural) convocada per l'associació Lo Rat Penat, és des dels anys 60 que se celebra, amb certa regularitat, amb un sentit de reivindicació política i no sols cultural.
Actualment hi ha dos actes polítics convocats de manera anual: el primer a l'esplanada del monestir de Santa Maria, on el Bloc Nacionalista Valencià, i ara també la coalició Compromís, s'hi troben i el segon al cim de la muntanyeta de la Patà organitzat per Esquerra Republicana del País Valencià i que havia estat organitzat tradicionalment pel PSAN. Des de l'any 2006 s'ha recuperat la dimensió religiosa de l'aplec mitjançant la celebració de la "missa per la pàtria, la pau i la justícia" en l'església del monestir, convocada pel Centre Pare Tosca.
A més dels parlaments polítics i de l'acte religiós, durant tot el dia hi ha activitats lúdiques i culturals, tallers per a la xicalla, actuacions de dolçainers i tabalers, i un àpat popular amb paella.
L'any 2017, el partit ultradretà España 2000 fon autoritzat a concentrar-se a dos kilòmetres de l'acte del Bloc però a només set-cents del d'ERPV, encara que el president dels ultres, José Luis Roberto, avançà que no es concentrarien en el lloc assignat «perquè és un dret constitucional de qualsevol ciutadà escollir-ne el lloc»; finalment, l'Aplec se celebrà sense cap incidència. El polític bearnés David Grosclaude participà, com a membre de l'Aliança Lliure Europea, amb un discurs en occità en l'acte de l'esplanada.

## Vegeu també

* Aplec del Pi de les Tres Branques.

## Referències

* ↑ "El nacionalisme valencià s'aplega un any més al Puig. El Bloc i el PSAN convoquen les tradicionals concentracions del darrer diumenge d'octubre", Vilaweb, 27/10/2013. L'article diu: "Arriba el darrer diumenge d'octubre, i el nacionalisme i l'independentisme es troben de nou en l'Aplec del Puig, com des de fa cinquanta-quatre anys." Accedit el 27 d'octubre del 2013.
* ↑ " Els "fusterians" aniran plegats a l'Aplec del Puig d'enguany. Este any se celebra la 53è edició de l'Aplec del Puig, una cita que es realitza des dels anys 60 i que és un referent per a l'independentisme al País Valencià", Llibertat.cat, 18/10/2012. Accedit el 27 d'octubre del 2013.
* ↑ Ressenya de l'Aplec del 1915, precursor de l'actual, dins Història de Lo Rat Penat, els annals de l'associació Lo Rat Penat. Es troba en format pdf sota Història de Lo Rat Penat - Capítol II. L'estil Llorentí (1902-1935); Secció 2.2.4. L'Aplec a El Puig, p. 166 de la Història, p. 46 del pdf. Accedit el 27 d'octubre del 2013.
* ↑ Ja des del 1933 l'anomenen "el tradicional aplec a El Puig" - vegeu Història de Lo Rat Penat, els annals de l'associació Lo Rat Penat, al - Capítol II. L'estil Llorentí (1902-1935); Secció 2.4.3.1. Homenages (sic) i actes commemoratius, p. 201 de la Història, p. 81 del pdf. Accedit el 27 d'octubre del 2013.
* ↑ Petita història de l'Aplec Arxivat 2013-10-29 a Wayback Machine. a BonRotllo.cat. Accedit el 27 d'octubre del 2013.
* ↑ "Vine amb Compromís el darrer diumenge d'octubre al 36é Aplec del Puig" Arxivat 2013-10-29 a Wayback Machine., convocatòria a la pàgina oficial de la coalició Compromís, 16/10/2013. Accedit el 27 d'octubre del 2013.
* ↑ «ERPV organitza l'Aplec del Puig a la Muntanyeta de la Patà». La Veu PV. [Consulta: 6 novembre 2016].
* ↑ Anunci de l'Aplec Arxivat 2015-09-24 a Wayback Machine. a la pàgina oficial del PSAN. Accedit el 27 d'octubre del 2013.
* ↑ "El PSAN convoca el 54é Aplec del Puig. “Ara, independència” és el lema triat per a la trobada d'enguany", El Punt/Avui, 22/10/2013. Accedit el 27 d'octubre del 2013.
* ↑ «El finançament i la República Catalana centren els actes de l'Aplec del Puig». VilaWeb, 29-10-2017 [Consulta: 30 octubre 2017].
* ↑ David Grosclaude «'País Valencian: darrièr dimenge d'octòbre amb accent occitan» (en occità). Jornalet, 05-11-2017 [Consulta: 5 novembre 2017].

## Enllaços externs

* Ressenya de l'Aplec del 1915, precursor de l'actual, als annals de l'associació Lo Rat Penat. Es troba en format pdf sota Història de Lo Rat Penat - Capítol II. L'estil llorentí (1902-1935); Secció 2.2.4. L'Aplec al Puig, p. 166 de la Història, p. 46 del pdf.